Fudbalski klub Crvena zvezda je ove nedele dobila novo pojačanje pošto je dogovorilo prelazak argentinskog fudbalera Matea Garsije iz Las Palmasa.

Jang Bojs dovodi nekadašnju uzdanicu Juventusa pred odlučujući dvomeč sa Zvezdom za Ligu šampiona /VIDEO/

Podsetimo, on je u petak uveče u društvu menadžera doputovao u Beograd, a u subotu se pojavio na našem najvećem stadionu kako bi pregovarao o uslovima saradnje.

Sve je vrlo brzo bilo dogovoreno, pa je tako Zvezda uspela da u trci pobedi bratski klub, Olimpijakos, koji je, kako su to grčki mediji javljali, Garsiji nudio godišnju platu od 650.000 evra za ugovor na četiri sezone. Zvezdina ponuda je bila manja za oko 30 odsto, ali su pregovori sa prvim čovekom kluba, Zvezdanom Terzićem, ali i razgovori sa Markom Marinom i španskim internacionalcem Hoseom Kanjasom ipak bili presudni da prihvati poziv srpskog prvaka.

"IMAM LUDU GLAVU!" Odveo je Zvezdu u plej-of Lige šampiona, ali je POKLEKAO pred našom Nelom! Ali samo zato što je DŽENTLMEN! /VIDEO/

KAD PREDSEDNIK ZVEZDE ZAPLAČE Ratni vojni invalidi od sada idu besplatno na mečeve crveno-belih na "Marakani"

CRVENA ZVEZDA, ILI "KAKO SE KALILA SREĆA" Zoran Avramović piše za "Blic": Drama u Danskoj kao nada klubova iz 50 zemalja Evrope

Garsija je rođen 1996. godine, a igra na poziciji krila.

- Pregovori su bili dugi i naporni ali smo sve završili na ogromnu radost armije naših navijača. Mateo Garsija je novi igrač Crvene zvezde. Potpisao je ugovor na četiri godine, a već danas popodne će biti na treningu, u sredu će biti u konkurenciji za najbolji tim. Dobili smo ono što smo dugo tražili, brzinu po boku, igrača koji je jak sa loptom i hrabar da preuzme odgovornost - kaže generalni direktor Crvene zvezde Zvezdan Terzić, a prenosi klupski sajt crveno-belih.

Ono što će, uz nesumnjive kvalitete Garsije, obradovati "delije" je informacija da će Argentinac moti da bude registrovan za prvi meč plej-ofa kvalifikacija za Ligu šampiona protiv Jang Bojsa. Prvi meč srpskog i švajcarskog kluba na programu je u sredu od 21 sat u Bernu.

Garsija je karijeru počeo u istom klubu u kome i Marselo Bijelsa i Paulo Dibala, argentinskom Institutu ACC, a u Las Palmasu je od 2016, što je uključivalo i pozajmice Osasuni, Alkorkonu i, u sezoni 2018/2019, Arisu za koji je dao 11 golova na 32 meča.

Ne možete bez Fejsbuka? Pratite Blicsport i na najpopularnijoj mreži!

Volite Tviter? Ne propustite nijednu važnu ili zanimljivu vest Blicsporta!

Budite uz Blicsport i na Instagramu!

(Darko Nikolić)